system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Bretanion de Tomis?
assistant
Bretanion de Tomis (n.? - d. 380) a fost episcop de Tomis (Constanța), sfânt în Biserica Catolică și Biserica Ortodoxă.

Despre acesta avem informații de la Sozomen, din cartea sa Istoria bisericească (în Patrologia greacă, tomul LXVII, coloana 1343).

Bretanion era episcop de Tomis, Constanța de astăzi, în Dobrogea. A rămas celebru datorită luptei sale împotriva arianismului. Împăratul Valens cerceta episcopii, pentru a-i atrage la arianism. Ajuns la Tomis, Valens se îndreptă spre biserica orașului, câtă vreme poporul îl urma, din curiozitate. Bretanion îl aștepta, împreună cu clerul său. În biserică îl înfruntă pe Valens, spunându-i că nu există decât un crez, și anume cel de la Niceea. Valens încercă să polemizeze cu Bretanion, dar acesta din urmă, împreună cu preoții, ieși cu nepăsare din biserică, mergând într-alt loc, pentru a săvârși euharistia. Poporul urmă episcopul, lăsându-l pe împărat singur cu suita sa. Valens a poruncit ca Bretanion să fie arestat și trimis în exil. Poporul s-a împotrivit, de aceea împăratul l-a eliberat.

Sinaxarele bizantine nu-l pomenesc pe Bretanion, însă Martirologiul roman l-a înscris pe data de 25 ianuarie. De aici, Bisericile românești au preluat sărbătoarea lui, înscriindu-l în sinaxarele locale, pe aceeași dată.

Bibliografie 
Les RR PP Baudot et Chaussin, OSB (ed), Vie des saints et des bienheureux. Tome I. Janvier, Paris 1935, p 500. (Fără copyright).

Legături externe 
 www.sfintiromani.ro - Sf. Bretanion Episcopul Tomisului (25 Ianuarie)
 Sfantul Bretanion, 21 mai 2012, CrestinOrtodox.ro

Decese în 380
Episcopi
Istoria Dobrogei
Sfinți în Biserica Catolică
Sfinți în Biserica Ortodoxă
Oameni din secolul al IV-lea